
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 159
                                                            din 27 august 2020
privind însuşirea unor documentaţii topo - cadastrale 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.338/14.08.2020 şi la Consiliul Local Sighișoara cu nr. 19.958/20.08.2020, de referatul de aprobare, înregistrat cu nr. 19.340/14.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentația topo – cadastrală de înscriere în Cartea Funciară a construcțiilor C1, C2, C3, C4, C5, C6, C7, C8 și C9, componente ale ,,Uzinei de apăˮ a municipiului Sighișoara și de modificare a suprafeței de teren înscrisă în C.F. nr. 54697 Albești, în sensul diminuării acesteia de la 20.000 mp. - suprafață tabulară, la suprafața de 14.858 mp. și înscrierea terenului în favoarea Municipiului Sighișoara - domeniul public;

Având în vedere faptul că, referitor la terenul mai sus individualizat, în perimetrul împrejmuit cu gard, având suprafața măsurată de 19.858 mp., s-a identificat suprafața de 5.000 mp., înscrisă în C.F. nr. 51842 Albești, sub nr. cad. 51842, nr. C.F. vechi 3983, cu nr. top. 345/3/a/1, în favoarea S.C. Apă Termic Transport S.A.;

Având în vedere documentația topo – cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson I, înscris în C.F. nr. 59348 Sighișoara, nr. C.F. vechi 3449/A+196, sub nr. top. 3593, în suprafață de 18.520 mp., cu propunerea de înscriere definitivă, în cartea funciară, în favoarea Municipiului Sighișoara - domeniul public și de înscriere provizorie a diferenței de 5.782 mp. până la întinderea total măsurată a străzii Viilor, în suprafață de 24.302 mp.;
Având în vedere documentația topo – cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson II, înscris în C.F. nr. 58122 Sighișoara, nr. C.F. vechi 3449/203, sub nr. top. 3656, în suprafață de 806 mp., cu propunerea de înscriere definitivă, în cartea funciară, în favoarea Municipiului Sighișoara - domeniul public, din totalul suprafeței măsurate în teren a străzii Viilor, de 14.874 mp.;
Având în vedere documentația topo - cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson III, înscris în C.F. nr. 58122 Sighișoara, nr. C.F. vechi 3449/203, sub nr. top. 3656, în suprafață de 3.340 mp., cu propunerea de înscriere definitivă, în cartea funciară, în favoarea Municipiului Sighișoara - domeniul public, din totalul suprafeței măsurate în teren a străzii Viilor, de 14.874 mp.;
Având în vedere documentația topo – cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson IV, înscris în C.F. nr. 58122 Sighișoara, nr. C.F. vechi 3449/203, sub nr. top. 3656, în suprafață de 6.170 mp., cu propunerea de înscriere definitivă, în cartea funciară, în favoarea Municipiului Sighișoara - domeniul public, din totalul suprafeței măsurate de 14.874 mp. (până la închiderea suprafeței din C.F., respectiv de 10.316 mp. și înscrierea provizorie a diferenței de 4.558 mp., din totalul suprafeței măsurate în teren, respectiv de 14.874 mp.);
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere faptul că documentaţiile topo – cadastrale antemenționate au fost avizate favorabil de către Comisia de avizare prealabilă a documentaţiilor cadastrale întocmite de persoane autorizate, constituită prin Dispoziţia Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019;
Având în vedere prevederile Hotărârii Guvernului nr. 964/2002 - Inventarul bunurilor care aparțin domeniului public al municipiului Sighișoara, anexa nr. 4, poz. 136;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 19.339/14.08.2020, prin care se propune însușirea unor documentaţii topo – cadastrale;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „c” şi alin. (14), art. 139 alin. (1) şi alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
    H O T Ă R Ă Ş T E:

Art. 1. Se însușește documentația topo – cadastrală de înscriere în Cartea Funciară a construcțiilor C1, C2, C3, C4, C5, C6, C7, C8 și C9, componente ale ,,Uzinei de apăˮ a Municipiului Sighișoara și de modificare a suprafeței de teren înscrisă în C.F. nr. 54697 Albești, de la 20.000 mp. suprafață tabulară, la suprafața de 14.848 mp., anexa nr. 1 la prezenta hotărâre.

Art. 2. (1) Se aprobă înscrierea în Cartea Funciară în favoarea Municipiului Sighișoara - domeniu public a construcțiilor C1, C2, C3, C4, C5, C6, C7, C8 și C9, conform documentației topo – cadastrale însușite prin art. 1 din prezenta hotărâre, după cum urmează:

♦ C1 – hala pompelor, cu suprafața utilă 1.689,79 mp., suprafața construită desfășurată 2.514 mp. și suprafața construită măsurată la sol 1.297 mp., cu regim subsol + parter + etaj, cu următoarea componență:

Subsol: subsol filtre nisip;

Parter: hol, hol, laborator analize, cameră monitorizare, grup social, hol, hol + casa scării, cameră tehnică, camera serverelor, hala pompelor, centrala termică, atelier, cameră dozare, hol, cameră dozare, magazie;

Etaj: camera filtrelor, cameră dozare.

♦ C2 – birou și vestiar, cu suprafața utilă 111,35 mp., suprafața construită desfășurată 141 mp. și suprafața construită măsurată la sol 141 mp., cu regim parter, cu următoarea componență: magazie, magazie, birou, hol, birou, grup social, grup social, hol, magazie, loc de luat masa, magazie, magazie, vestiar, hol, vestiar;
♦ C3 – post trafo, cu suprafața utilă 59,76 mp., suprafața construită desfășurată 75 mp. și  suprafața construită măsurată la sol 75 mp., cu regim parter, cu următoarea componență: post trafo, post trafo, post trafo, post trafo;
♦ C4 – bazin retenție, cu suprafața construită desfășurată 148 mp.;
♦ C5 – decantoare lamelare cu suprafața utilă 265,72 mp., suprafața construită desfășurată 302 mp. și suprafața construită măsurată la sol 302 mp., cu regim parter + etaj, cu următoarea componență:

Parter: hol + casa scării, instalații ozonare;

Etaj: decantoare lamelare.

♦ C6 – decantor radial, cu suprafața construită desfășurată 796 mp.;
♦ C7 – decantor radial, cu suprafața construită desfășurată 788 mp.;
♦ C8 – depozit clor, cu suprafața utilă 52,33 mp., suprafața construită desfășurată 68 mp. și  suprafața construită măsurată la sol 68 mp., cu regim parter, compus din depozit clor;
♦ C9 – magazie, cu suprafața utilă 125,48 mp., suprafața construită desfășurată 147 mp. și  suprafața construită măsurată la sol 147 mp., cu regim parter, compus din magazie, magazie, magazie.

(2) Se aprobă modificarea suprafeței de teren înscrisă în C.F. nr. 54697 Albești, de la 20.000 mp. suprafață tabulară, la suprafața de 14.848 mp., conform documentației topo – cadastrale, însușite prin art. 1 din prezenta hotărâre.
Art. 3. (1) Imobilele de natură construcții evidențiate la art. 2 alin. (1) din prezenta hotărâre și terenul înscris în Cartea Funciară nr. 54697 Albești, nr. C.F. vechi 3716, cu nr. top. 245/1-2/3/v, v/2, 345/1-2/y, y/2, 345/1-2/w, w/1/2, 345/1/2/a/a/1/2, 3772/345/2, 345/1/2/a/a/2/2, 3773/345/2, 345/1-2/1/v, v/2, 345/1-2/2/v, v/2, în suprafață de 14.848 mp., identificat conform documentației topo – cadastrale însușite prin art. 1 din prezenta hotărâre, se înscriu în favoarea Municipiului Sighișoara - domeniul public.

(2) Dată fiind înscrierea dreptului de administrare în Cartea Funciară nr. 54697 Albești, nr. C.F. vechi 3716, în favoarea I.G.C.L. Sighișoara și în considerarea faptului că această structură nu mai există, se va proceda la efectuarea demersurilor necesare la Biroul de Cadastru și Publicitate Imobiliară Sighișoara, în vederea radierii dreptului de administrare din cartea funciară.

Art. 4. Se însușește documentația topo – cadastrală de primă înscriere în sistemul integrat de cadastru și carte funciară, a imobilului de natură teren, situat în str. Viilor – tronson I, înscris în C.F. nr. 59348 Sighișoara, nr. C.F. vechi 3449/A+196, sub nr. top. 3593, în suprafață de 18.520 mp., în favoarea Municipiului Sighișoara - domeniul public și de înscriere provizorie a diferenței de 5.782 mp. până la întinderea total măsurată a străzii Viilor, în suprafață de 24.302 mp. în favoarea Municipiului Sighișoara - domeniul public, anexa nr. 2 la prezenta hotărâre.

Art. 5. Se aprobă înscrierea definitivă a imobilului menționat la art. 4 din prezenta hotărâre, în favoarea Municipiului Sighișoara - domeniul public, în baza Inventarului bunurilor care aparțin domeniului public al municipiului Sighișoara, anexa nr. 4 la H.G. nr.  964/2002, poz. 136, iar diferența de 5.782 mp. până la întinderea total măsurată a străzii Viilor, în suprafață de 24.302 mp., se înscrie provizoriu în favoarea Municipiului Sighișoara - domeniul public.

Art. 6. Se însușește documentația topo – cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson II, înscris în C.F. nr. 58122 Sighișoara, nr. C.F. vechi 3449/203, sub nr. top. 3656, în suprafață de 806 mp., în favoarea Municipiului Sighișoara - domeniul public, din totalul suprafeței măsurate în teren a străzii Viilor, de 14.874 mp., anexa nr. 3 la prezenta hotărâre.

Art. 7. Se aprobă înscrierea definitivă a imobilului menționat la art. 6 din prezenta hotărâre, în favoarea Municipiului Sighișoara - domeniul public, în baza Inventarului bunurilor care aparțin domeniului public al municipiului Sighișoara, anexa nr. 4 la H.G. nr.  964/2002, poz. 136.

Art. 8. Se însușește documentația topo – cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson III, înscris în C.F. nr. 58122 Sighișoara, nr. C.F. vechi 3449/203, sub nr. top. 3656, în suprafață de 3.340 mp., în favoarea Municipiului Sighișoara - domeniul public, din totalul suprafeței măsurate în teren a străzii Viilor, de 14.874 mp., anexa nr. 4 la prezenta hotărâre.

Art. 9. Se aprobă înscrierea definitivă a imobilului menționat la art. 8 din prezenta hotărâre, în favoarea Municipiului Sighișoara - domeniul public, în baza Inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 136.

Art. 10. Se însușește documentația topo – cadastrală de primă înscriere în sistemul integrat de cadastru și carte funciară a imobilului de natură teren, situat în str. Viilor – tronson IV, înscris în C.F. nr. 58122 Sighișoara, nr. C.F. vechi 3449/A+203, sub nr. top. 3656, în suprafață de 6.170 mp., în favoarea Municipiului Sighișoara - domeniul public, din totalul suprafeței măsurate de 14.874 mp. (până la închiderea suprafeței din C.F., respectiv de 10.316 mp.) și de înscriere provizorie a diferenței de 4.558 mp., (din totalul suprafeței măsurate în teren, respectiv de 14.874 mp.), anexa nr. 5 la prezenta hotărâre.

Art. 11. Se aprobă înscrierea definitivă a imobilului menționat la art. 10 din prezenta hotărâre, în favoarea Municipiului Sighișoara - domeniul public, în baza Inventarului bunurilor care aparțin domeniului public al municipiului Sighișoara, anexa nr. 4 la H.G. nr. 964/2002, poz. 136, iar diferența de 4.558 mp. din totalul suprafeței măsurate de 14.874 mp., se înscrie provizoriu în favoarea Municipiului Sighișoara - domeniul public.

Art. 12. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Public Cadastru și Agricultură din cadrul Municipiului Sighişoara.

Art. 13. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Sîrbu Ioan - Iulian      
                                             Contrasemnează pentru legalitate
                                    SECRETARUL GENERAL al municipiului,

                          Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  5 ex. Direcția Administrarea Patrimoniului;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

 10 ex. Biroul Public Cadastru și Agricultură.
 24 ex.

 B.A.                 
